फैंस ने निकाला सुशांत से कनेक्शन, बोले- यह कृति का सुशांत को ट्रिब्यूट है
Bollywood Actress Kriti Sanon Production House Blue Butterfly Films Launch Production House  बॉलीवुड एक्ट्रेस कृति सेनन ने हाल ही में अपना प्रोडक्शन हाउस ब्लू बटरफ्लाई फिल्म्स लॉन्च किया है। जहां एक तरफ सभी उन्हें बेस्ट विशेज देने में बिजी हैं।
बॉलीवुड एक्ट्रेस कृति सेनन ने हाल ही में अपना प्रोडक्शन हाउस ब्लू बटरफ्लाई फिल्म्स लॉन्च किया है। जहां एक तरफ सभी उन्हें बेस्ट विशेज देने में बिजी हैं।
वहीं दूसरी तरफ कुछ सोशल मीडिया यूजर्स का मानना है कि कृति ने अपने प्रोडक्शन हाउस के नाम के जरिए दिवंगत एक्टर सुशांत सिंह राजपूत को ट्रिब्यूट दिया है।
यूजर्स बोले- सुशांत को ट्रिब्यूट है ब्लू बटरफ्लाई
कृति ने अपने प्रोडक्शन हाउस की अनाउंसमेंट करते हुए इसका लोगो शेयर किया तो कमेंट सेक्शन में यूजर्स इस पर चर्चा करने लगे। कुछ यूजर्स को लगता है कि कृति ने इस तरह अपने कथित एक्स बॉयफ्रेंड सुशांत सिंह राजपूत को ट्रिब्यूट दिया है।
सोशल मीडिया पर वायरल है सुशांत का पुराना कमेंट
एक यूजर ने इस बात का भी जिक्र किया कि सुशांत अपने अधिकतर कैप्शन में ब्लू बटरफ्लाई इमोजी का यूज करते थे। सोशल मीडिया पर सुशांत का एक पुराने कमेंट का स्क्रीनशॉट भी वायरल है जिसमें उन्होंने एक यूजर को इस इमोजी का मतलब समझाया था।
काजोल स्टारर ‘दो पत्ती’ करेंगी प्रोड्यूस
इसी के साथ बुधवार को कृति ने अपने बैनर तले बनने वाली पहली फिल्म की अनाउंसमेंट की। काजोल स्टारर इस फिल्म का नाम ‘दो पत्ती’ होगा जो नेटफ्लिक्स पर रिलीज होगी। इस फिल्म को कृति के साथ राइटर कनिका ढिल्लों को-प्रोड्यूस करेंगी।
इस फिल्म के जरिए काजोल और कृति 8 साल बाद साथ काम करेंगे। इससे पहले दोनों 2015 में रिलीज हुई रोहित शेट्‌टी की फिल्म ‘दिलवाले’ में साथ काम कर चुके हैं।